

**Obec Spišské Bystré**

**Michalská 394, 059 18 Spišské Bystré**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Materiál na rokovanie 10. zasadnutia**

**Obecného zastupiteľstva v Spišskom Bystrom**

**Dňa:** 11.07.2015

***K bodu číslo : 10***

***Názor materiálu: KONTROLA PLNENIA UZNESENÍ***

***Predkladateľ***: Mgr. Marián Luha, starosta obce

***Spracovateľ***: Jana Kiktová

***Obsah materiálu***: 1. Kontrola plnenia uznesení z predchádzajúcich zasadnutí Obecného

zastupiteľstva obce Spišské Bystré

2. Návrh na uznesenie

V Spišskom Bystrom, dňa 24.8.2015

***1. Kontrola plnenia uznesení z predchádzajúcich zasadnutí***

***Obecného zastupiteľstva obce Spišské Bystré***

**9. zasadnutie Obecného zastupiteľstva obce Spišské Bystré dňa 11.07.2015**

**Uznesenie č. 9/2015/4/B:** Obecné zastupiteľstvo v Spišskom Bystrom ukladá ekonómke

obce zapracovať tieto zmeny formou rozpočtových opatrení.

**Plnenie: splnené.** Zmeny rozpočtu obce na rok 2015 boli zapracované pani ekonómkou

podľa prílohy k Uzneseniu č. 9/2015/4 formou rozpočtových opatrení.

**Uznesenie č. 9/2015/6:** Obecné zastupiteľstvo v Spišskom Bystrom schvaľuje predčasné

splatenie úveru v Prima banke Slovensko, a.s. z vlastných zdrojov na základe Zmluvy o úvere

č. 54/045/10 zo dňa 26.11.2010 v znení neskorších dodatkov.

**Plnenie: splnené.** Zaslaná žiadosť o splatenie úveru. Následne celý úver splatený.

**Uznesenie č. 9/2015/7:** Obecné zastupiteľstvo v Spišskom Bystromschvaľuje

1. Prijatie návratného financovania vo výške 133 612,-- eur Slovenskou sporiteľňou, a.s.

(refinancovanie vlastných zdrojov)

2. Zabezpečenie formou zmenky pre prijatie návratného financovania vo výške 133 612,--

eur.

**Plnenie: splnené.** Zmluva o úvere bola podpísaná oboma zmluvnými stranami dňa 7.8.2015

a nadobudla účinnosť 8.8.2015.

**Uznesenie č. 9/2015/8/B:** Obecné zastupiteľstvo v Spišskom Bystrom schvaľuje poskytnúť

časť pozemku v areáli školského dvora na vybudovanie Streetworkout ihriska.

**Plnenie: splnené.** Časť pozemku poskytnutá na vybudovanie Streetworkout ihriska.

Momentálne prebieha realizácia ihriska.

**Uznesenie č. 9/2015/11/B:** Obecné zastupiteľstvo v Spišskom Bystrom poveruje hlavného

kontrolóra vykonaním kontroly v II. polroku 2015.

**Plnenie: v plnení.** Priebežne podľa plánku kontrolnej činnosti hlavného kontrolóra Obce

Spišské Bystré na II. polrok 2015.

**8. zasadnutie Obecného zastupiteľstva obce Spišské Bystré dňa 26.06.2015**

**Uznesenie č. 8/2015/2/B/2:** Obecné zastupiteľstvo Spišské Bystré schvaľuje použitie

prebytku rozpočtového hospodárenia obce za rok 2014 vovýške 78 678,55€, zistený

podľa ustanovení § 10 ods. 3 písm. a) a b) zákona č. 583/2004 Z.z. o rozpočtových

pravidlách územnej samosprávy a o zmene a doplnení niektorých zákonov v znení

neskorších predpisov na:

- tvorbu zákonného rezervného fondu v sume 7 867,85€,

- tvorbu fondu prevádzky, údržby a opráv 8 bytovej jednotky (zákon č. 443/2010

Z.z) v sume 1 912,-€,

- krytie schodku finančných operácií v sume 13 293,14€,

- do ostatného rezervného fondu na kapitálové výdaje ako Príjmové finančné

operácie v sume 49 605,56€.

**Plnenie: splnené.** Pani ekonómka použitie prebytku rozpočtového hospodárenia obce

Spišské Bystré za rok 2014 vo výške 78 678,55€ rozúčtovala podľa položiek.

**7. zasadnutie Obecného zastupiteľstva obce Spišské Bystré dňa 29.5.2015**

**Uznesenie č. 7/2015/2:** Obecné zastupiteľstvo Spišské Bystré A) schvaľuje vybrané

vykonávacie opatrenia na plnenie strategického plánu rozvoja obce podľa vecných

a časových úloh uvedených v kap. 1 a 2 správy č. 03/290515 a za B) ukladá predsedovi

komisie pre rozvoj a plánovanie kontrolovať vecné a časové plnenie schválených úloh.

**Plnenie: v plnení.**

**Uznesenie č. 7/2015/6/B/2**: Obecné zastupiteľstvo Spišské Bystré schvaľuje Dohodu č.

1/2015 o spolupráci pri plnení úloh na úseku ochrany pred požiarmi medzi Obcou Spišské

Bystré a Dobrovoľným hasičským zborom Spišské Bystré.

**Plnenie: splnené.** Dňa 17.7.2015 bola podpísaná Dohoda č. 1/2015 a nadobudla účinnosť

18.7.2015.

**Uznesenie č. 7/2015/7:** Obecné zastupiteľstvo Spišské Bystré schvaľuje

1. uchádzať sa o výzvu na rozšírenie kapacít materských škôl

2. vypracovať zámer na rozšírenie materskej škôlky.

**Plnenie: v plnení.** Prebieha druhé kolo výzvy.

**6. zasadnutie Obecného zastupiteľstva obce Spišské Bystré dňa 17.4.2015**

**Uznesenie č. 6/2015/2:** Obecné zastupiteľstvo Spišské Bystré za C) ukladá predsedovi

komisie pre ochranu verejného poriadku a verejného záujmu predložiť do OZ spracované

úlohy podľa harmonogramu v kapitole 3 predloženej správy.

**Plnenie: v plnení.**

**Uznesenie č. 6/2015/3:** Obecné zastupiteľstvo Spišské Bystré za B) ukladá po 1.)

predsedovi komisie pre rozvoj a plánovanie rozpracovať plán do vecných a časových

vykonávacích opatrení, po 2.) predsedovi komisie pre rozvoj a plánovanie rozpracovať

schválený plán do finančného plánu s členením na roky 2015 až 2018.

**Plnenie: v plnení.**

**Uznesenie č. 6/2015/4:** Obecné zastupiteľstvo Spišské Bystré za B) ukladá realizovať

opatrenia, ktoré sú v bode 2 predloženej správy.

**Plnenie: v plnení.**

**4. zasadnutie Obecného zastupiteľstva obce Spišské Bystré dňa 27.2.2015**

**Uznesenie č. 4/2015/2:**  Obecné zastupiteľstvo Spišské Bystré za A) schvaľuje

1. Zaradenie navrhovaných bodov (tab. 1 v prílohe 1) od Komisie pre rozvoj a plánovanie do harmonogramu zasadaní OZ v roku 2015
2. Plán činnosti kultúrneho rozvoja v obci na roky 2015 – 2018

3. Strategické priority v oblasti životného prostredia a výstavby tak, ako sú pomenované

v bode 3 správy od Komisie pre životné prostredie a výstavbu

a za C) ukladá

1. Predsedovi komisie pre rozvoj a plánovanie pripraviť k predmetným bodom správy podľa termínov daných rokovacím poriadkom

T: v texte Z: predseda Komisie pre rozvoj a plánovanie

1. Dopracovať a priebežne aktualizovať plán kultúrnych akcií na rok 2015

T: 30.03.2015 Z: predseda Komisie pre kultúru a vzdelávanie

1. Predsedovi komisie pre ŽPaV predložiť do OZ spracované úlohy podľa harmonogramu v prílohe 1

T: 2 mesiace od schválenia harmonogramu Z: predseda komisie pre ŽP a V

**Plnenie: v plnení**. **Bod C)2 a 3 splnené**.

**Uznesenie č. 4/2015/5/D/1:** Obecné zastupiteľstvo Spišské Bystré odporúča kontrolórovi

obce zaoberať sa problematikou o vysporiadanie prevodu pozemku – žiadosť Štefan

Kundis a pripraviť podklady. Obecné zastupiteľstvo Spišské Bystré odporúča starostovi

riešiť právnou cestou vysporiadanie pozemku a pripraviť podklady.

**Plnenie: v plnení**. Starosta obce rieši túto problematiku právnou cestou.

**Uznesenie č. 4/2015/7/A**: Obecné zastupiteľstvo Spišské Bystré odporúča stavebnej

komisii zapodievať sa čiastkovou zmenou územného plánu, pripraviť návrh na riešenie.

**Plnenie: v plnení.**

**46. zasadnutie Obecného zastupiteľstva obce Spišské Bystré dňa 26.09.2014**

**Uznesenie č. 46/2014/3/II/b:** Obecné zastupiteľstvo Spišské Bystré odporúča starostovi

vyzvať pani Harhovskú a pána Orolina na úhradu – odpredaj pozemku. Obecné

zastupiteľstvo Spišské Bystré odporúča starostovi riešiť odpredaj alebo užívanie obecného

pozemku prostredníctvom právnika a stavebného úradu. Starosta prezistí, navrhne im

nájomnú zmluvu. Bude riešené po inventúre.

**Plnenie: v plnení**.

**45. zasadnutie Obecného zastupiteľstva obce Spišské Bystré dňa 22.08.2014**

**Uznesenie č. 45/2014/3/I/d:** Obecné zastupiteľstvo Spišské Bystré odporúča postúpiť

opätovnú žiadosť Anny Králikovej a Marianny Orolinovej stavebnej komisii. Vyčísliť

náklady a postúpiť na finančnú komisiu. Starosta preverí zregulovanie potoka Kubašok.

**Plnenie: v plnení**.

**Uznesenie č. 45/2014/3/I/a:** riešenie povodňovej situácie na uliciach Hviezdoslavova,

Kukučínova, Hornádska. Predložiť stavebnej komisii.

**Plnenie: v plnení**.

**39. zasadnutie Obecného zastupiteľstva obce Spišské Bystré dňa 21.3.2014**

**Uznesenie č. 39/2014/4/II/h**: Obecné zastupiteľstvo Spišské Bystré odporúča postúpiť

žiadosť na opravu od správcu obecných budov Spišské Bystré (Dom smútku) stavebnej

komisii, postúpené- náklady vyčíslené. Predložiť stavebnej komisii.

**Plnenie: v plnení.**

**36. zasadnutie Obecného zastupiteľstva obce Spišské Bystré dňa 13.12.2013**

**Uznesenie č. 36/2013/D2**: Obecné zastupiteľstvo Spišské Bystré odporúča starostovi

preskúmať možnosť realizácie plota z oboch strán p.č. 700/1. Predložiť stavebnej komisii,

stavebná komisia pripraví technické riešenie.

**Plnenie: v plnení.**

**33. zasadnutie Obecného zastupiteľstva obce Spišské Bystré dňa 20.9.2013**

**Uznesenie č. 33/2013/C10**: Obecné zastupiteľstvo Spišské Bystré odporúča vypísať

súťaž na predaj majetku. Zavesiť predaj na príslušné portály. (stožiar, unimobunka).

Informovať na nasledujúcom OZ stav plnenia. Odkladáme , zaoberať sa budeme až po

inventúre.

**Plnenie: v plnení.**

***2. Návrh na uznesenie:***

Obecné zastupiteľstvo Spišské Bystré

**berie na vedomie**

Kontrolu plnenia uznesení z predchádzajúcich zasadnutí Obecného zastupiteľstva Spišské

Bystré